Je možné užívanie Tebokanu a Cavintonu Forte súčasne?
Dobrý deň,moja 86 ročná matka so zmiešanou demenciou berie Tebokan120 ráno,cavinton forte  ráno a na obed,obe lieky rozširujú cievy, môze ich brat spolu nie je to už veľa?
Dobrý deň,
ďakujeme za Vašu otázku.
Interakcie vinpocetínu (Cavinton) s inými liekmi dosiaľ nie sú známe. Vzhľadom na to, že u lieku Cavinton sa nevykonali interakčné štúdie, prípadné interakcie s liekom Tebokan nie sú vylúčené.
Taktiež u lieku Tebokan nie sú doposiaľ známe klinicky relevantné interakcie. Pri liečbe sa preto odporúča postupovať s opatrnosťou.
O vhodnosti uvedenej kombinácie rozhoduje ošetrujúci lekár na základe zváženia prínosu liečby a možných rizík z nej vyplývajúcich. Ak sú lieky predpísané rôznymi lekármi, je potrebné aby minimálne jednen z nich mal o liečbe uvedenými liekmi vedomosť.
S pozdravom
PharmDr. Patrícia Čečková